पांच दिनी अमरनाथ यात्रा 1 जुलाई को रवाना होगी
नागदा | नागदा व्यापारी संघ के तत्वावधान में 1 जुलाई को पांच दिवसीय अमरनाथ यात्रा रवाना होगी। संघ अध्यक्ष दिनेश अग्रवाल ने बताया शाम 7 बजे जम्मूतवी ट्रेन से यात्रा रवाना होगी।
2 जुलाई को दिल्ली से सुबह 11 बजे प्लेन से श्रीनगर जाएंगे। वहां से टैक्सी से बालटाल रवाना होंगे। शाम 4 बजे बालटाल में भंडारे के बाद रात्रि विश्राम होगा। 3 जुलाई सुबह 4 बजे यात्रा अमरनाथ के लिए रवाना होगी। 4 जुलाई को श्रीनगर में दो दिनी भ्रमण होगा। 5 जुलाई को यात्रा श्रीनगर से दिल्ली के लिए रवाना होगी। यात्रा में शामिल होने के लिए इच्छुक व्यापारी को आधार कार्ड की छाया प्रति, तीन फोटो, ब्लड ग्रुप सर्टिफिकेट की छाया प्रति जमा कराना होगी। यात्रा में शामिल होने का अनुरोध संयोजक दिलीप कांठेड़, संरक्षक हनुमानप्रसाद शर्मा, प्रेम पोरवाल, महेंद्र बिसानी, कार्यकारी अध्यक्ष सज्जन शेखावत, अन्नू शर्मा, रसमन जैन, गोपाल सलूजा, मनीष पोरवाल, भरत पाटीदार, बिंदु जैन, बंशी पोरवाल, दशरथ राठौर, वीरेंद्र सकलेचा आदि ने किया है।
hin_Deva hin_Deva hin_Deva